Gewapende roof by Noordwes-wildplaas | Maroela Media
Lt.kol. Pelonomi Makau, woordvoerder van die polisie, het gesê die vier gewapende mans het die perseel Donderdag betree en voorgegee hulle is op soek na een van die werknemers. “Hulle het die werknemers met vuurwapens gedreig, hulle in ŉ stoorkamer laat lê en hulle met kabelbindertjies vasgebind. Hulle het die werknemers se selfone gesteel,” het Makau bygevoeg.
Een van die werknemers is aangesê om die kluis oop te maak, waar ŉ onbekende bedrag kontant gebuit is. “Die verdagtes het in ŉ voertuig van die toneel gevlug. Die polisie is ontbied en vinnige optrede het daartoe gelei dat een persoon in hegtenis geneem is. Die verdagtes se voertuig is met behulp van die lugvleuel by Uitbreiding 7 in Jouberton (naby Klerksdorg) opgemerk. Die polisie het die gebied deursoek en een persoon is in hegtenis geneem.”
Die 31-jarige man wat in hegtenis geneem is, sal na verwagting Dinsdag in die Wolmaransstad-landdroshof verskyn op aanklag van sakeroof.
Die polisie is nog op soek na die ander drie verdagtes. Die ondersoek duur voort.
Ja en ons verneem hulle het die weermag kamp buite Kaapstad geroof en BAIE wapens gesteel. Dis die mense wat ons land moet beskerm, maar hulle word geroof??
Maroela, moet dit dalk Klerksdorp wees wat naby Jouberton is?
Was dit by n kommersiële of privaat wildsplaas gewees?
Al hierdie rooftogte gebeur net te maklik deesdae. Laat mens dink, nê?